Laura Flessel

Laura Flessel-Colovic (6. marraskuuta 1971 Petit-Bourg, Guadeloupe) on ranskalainen poliitikko ja kalpamiekkailija. Hän on urheiluministeri Édouard Philippen toisessa hallituksessa. Se on hänen toinen peräkkäinen hallituksensa. Hän oli myös ensimmäisessä hallituksessa.

Flessel-Colovic on naimisissa ranskalaisen toimittajan kanssa, ja hänellä on yksi lapsi. Hän on työskennellyt matkatoimistossa.

Urheilu-ura
Flessel on ollut kalpamiekkailija ja lajin olympiakultamitalisti yksilö- ja joukkuekalvassa vuoden 1996 olympialaisista. Flessel-Colovic on 171 cm pitkä ja edustaa Levallois Sporting Club -seuraa. Flessel-Colovic oli naisten kalvan ensimmäinen olympiakultamitalisti, sillä laji tuli kilpailujen ohjelmaan vasta vuoden 1996 kisoissa. Flessel-Colovic on voittanut yhteensä viisi olympiamitalia kolmista olympialaisista.

Flessel-Colovic muutti Guadeloupesta Ranskaan vuonna 1990 saadakseen parempia harjoitusvastustajia. Ensimmäisenä Ranskan-vuotenaan hän voitti maan juniorimestaruuden. Olympiamitalien lisäksi hän on voittanut myös henkilökohtaisen maailmanmestaruuden vuosina 1998 ja 1999.

Lähteet

Aiheesta muualla 
 kotisivut

Ranskan ministerit
Ranskalaiset miekkailijat
Ranskalaiset olympiavoittajat
Vuonna 1971 syntyneet
Elävät henkilöt
Ranskalaiset urheiluvalmentajat